I 1993 signerte han for den nyopprykkede Bundesliga-klubben VfB Leipzig. Oppholdet nådde ikke opp til forventningene. Samtidig som laget slet med å holde tritt sportslig, ble lønningene ikke utbetalt i tide og han hadde et anstrengt forhold til treneren. Doyle hadde bare spilt syv seriekamper da han ba om å bli løst fra kontrakten. Til tross for at landslagstrener Bora Milutinovic hadde oppfordret ham til å signere for VfB Leipzig, fant han ikke lenger plass til ham på landslaget da Doyle returnerte hjem til USA fra Tyskland. Doyle ble utelatt fra USAs tropp til VM på hjemmebane i 1994.